Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. - pročišćeni tekst, 2/18. i 3/18. – pročišćeni tekst, 4/20. i 25/20.) i članka 8. Odluke o grbu i zastavi Koprivničko-križevačke županije ("Službeni glasnik Koprivničko-križevačke županije" broj 6/96., 1/97., 10/01., 14/01., 3/02. i 12/09.) Župan Koprivničko-križevačke županije 18. ožujka 2021. donio je

**R J E Š E N J E**

**o odobrenju uporabe grba Koprivničko-križevačke županije**

 **Renatu Obadiću iz Male Subotice**

I.

 Odobrava se uporaba grba Koprivničko-križevačke županije (u daljnjem tekstu: Grb Županije) Renatu Obadiću iz Male Subotice, Ulica Augusta Šenoe 3, u svrhu uporabe Grba Županije za tisak u knjizi „Vodič za uzgoj povrća“ autora dr. sc. Kristine Svržnjak, dr.sc. Sandre Kantar, prof. dr. sc. Zdravka Matotana i Renate Obadića. Knjiga će se tiskati uz pokroviteljstvo Koprivničko-križevačke županije, a zbog promoviranja pripadnosti Koprivničko-križevačkoj županiji.

II.

 Grb Županije biti će otisnut na kraju knjige gdje će biti pobrojani svi pokrovitelji koji su sudjelovali u tisku knjige. Grb se smije koristiti jedino u navedenu svrhu i pod uvjetom navedenim u točki I. ovog Rješenja te se u druge svrhe ne može rabiti.

III.

 Ovo Rješenje objaviti će se u "Službenom glasniku Koprivničko-križevačke županije".

ŽUPAN KOPRIVNIČKO-KRIŽEVAČKE ŽUPANIJE

KLASA: 017-01/21-01/1

URBROJ: 2137/1-02/04-21-2

Koprivnica, 18. ožujka 2021.

 ŽUPAN

 Darko Koren, ing. građ., v.r.